paragraph_text: Roditelji su mu Ivan i Ljubica r. Zubac. Pučku školu je pohađao na Privalju i Kočerinu, srednju (sjemenište) u Dubrovniku (1962. – 1966.), filozofiju i teologiju u Sarajevu (1968-1970), Königsteinu, Njemačka (1970-1972) i Luzernu, Švicarska (1972-1974). Redovničko odijelo primio je 29. rujna 1967. na Humcu iz ruku vikara provincije fra Bonicija Rupčića. Jednostavne zavjete položio na Humcu 30. rujna 1968., a svečane 17. rujna 1971. na La Verni u Italiji. U Königsteinu je primio subđakonat i đakonat 16. travnja 1972. i svećenički red 29. lipnja 1972.